Марина Цветаева
В погледа ти
слънчев ручей…

Превод от руски: [Неизвестен], —

chitanka.info

В погледа ти — слънчев ручей.

Дълъг е денят.

искам да запомниш, в случай

че ти изменя:

знай — когото да обичам

в полунощен час

и комуто да се вричам

в буйни клетви аз —

че като дете и цвете

ще живея тук

и че няма да се сетя

да погледна друг…

Кръста кипарисов нося,

виждам те насън…

Само ми свирни — и боса

ще дотичам вън!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.